**গল্পের জীবন**

 ~মিয়াজী

হাঁ এটা এক জীবনের গল্প

তোর আমার গল্প

ভাল লাগার গল্প

ছুয়ে থাকার গল্প

মিশে যাবার গল্প।।

হাঁ এটা এক মৃত্যুদন্ড প্রাপ্ত আসামির গল্প

তবু তোর হাতদুটো আপন করে নেবার গল্প

তোর ঐ তিলটাকে ঠোঁটের আড়ালে লুকোবার গল্প

তোর চুলের গন্ধ মেখে নিজেকে ভুলে যাবার গল্প।।

হাঁ এটা এক গল্পের মানুষের গল্প

উপন্যাসের কুড়েঘরে জন্ম নেয়া

কবিতার অরন্যে বেড়ে উঠা

মাতাল সুরে ছুটে চলা

এক গল্পের মানুষের গল্প।।

বই এর পাতায় লুকিয়ে থেকে

সমাজের শাসন অবজ্ঞা করে

নতুন ভোরের স্বপ্ন নিয়ে

বেচে থাকার গল্প।।

হাঁ এটা সেই চরিত্রের গল্প

চরিত্রহীন চরিত্রের গল্প

হাজার বছরের পিপাসার্ত আত্মার গল্প

নিষিদ্ধ সমাজে বসবাস করা

সমাজবদ্ধ মানুষের গল্প।।

হাঁ এটা লুকিয়ে থাকার গল্প

চুপচাপ মরে যাবার গল্প

প্রতিদিন ভোরে

একা একা ঘুম থেকে জেগে উঠার গল্প

সাধারন, খুব সাধারন মানুষের গল্প

রাতের নীল আলোয়

একা বসে থাকার গল্প।।

হাঁ এটা এক ব্যক্তিত্বহীন ব্যক্তির গল্প

নিজেকে সভ্য ভাবার গল্প।।

সাহিত্যের নায়কেরা যে আত্মার গল্প শোনায়

এটা সেই শরীরের গল্প

প্রবিত্র স্বত্তার টানে

আত্মার মুক্তির গল্প

কিন্তু পৃথীবির ধুলোয়

শরীরের সমাধি

এটা সেই গল্পের জীবনের গল্প।।